I to dage har politi og lokale beboere ledt efter den 20-årige Anders Rostbøll, der forsvandt efter en gallafest fredag aften.

Efter en grundig eftersøgning i fjorden og grønne områder, er han fundet død.

Midt- og Vestjyllands Politi bekræfter over for Ekstra Bladet, at der er tale om den 20-årige Anders Rostbøll.

Søndag eftermiddag sluttede eftersøgning, da en helikopter fik øjet på manden. Han lå i et sivområde i den nordlige ende af Ringkøbing Fjord.

Det skriver Midt- og Vestjyllands Politi i en pressemeddelelse.

Politiet skriver endvidere, at der er intet, der tyder på, at der skulle være tale om en forbrydelse. Dermed betragter politiet det som en tragisk hændelse.